Sabiedrība ar ierobežotu atbildību

“Jēkabpils reģionālā slimnīca”

**Kapitālsabiedrības**

**vidēja termiņa darbības stratēģijas**

**2020.-2024.gadam**

mērķu izpildes pārskats

**SATURS**

[**Ievads** 3](#_Toc67547259)

[**1.** **Nefinanšu mērķi** 5](#_Toc67547260)

[**1.1.** **Kapitālsabiedrības vadība** 5](#_Toc67547261)

[**1.2.** **Personāla attīstības pasākumi** 5](#_Toc67547262)

[**1.3.** **Ārstniecības pakalpojumu attīstīšana** 8](#_Toc67547263)

[*1.3.1. Jauni valsts apmaksātie pakalpojumi, artroskopisko operāciju attīstība un maksas pakalpojumu attīstība* 8](#_Toc67547264)

[*1.3.2. Rehabilitācijas pakalpojuma pieejamības uzlabošana* 9](#_Toc67547265)

[*1.3.3. Infekciju uzraudzības attīstīšana* 9](#_Toc67547266)

[*1.3.4. Personāla vakcinācijas veicināšana* 10](#_Toc67547267)

[*1.3.5. Zinātniskās un pētniecības darbības attīstība* 10](#_Toc67547268)

[**1.4.** **Ārstniecības pakalpojumu kvalitātes attīstīšana:** 10](#_Toc67547269)

[*1.4.1.* *Pakalpojumu pieejamība* 11](#_Toc67547270)

[*1.4.2.* *Kvalitātes vadības pasākumi* 16](#_Toc67547271)

[**1.5.** **Infrastruktūras un IT infrastruktūras attīstīšana:** 17](#_Toc67547272)

[**1.6.** **Tēla veidošanas pasākumi:** 19](#_Toc67547273)

[**2.** **Finanšu mērķi** 20](#_Toc67547274)

[**3.** **Rezultatīvo rādītāju izpilde** 22](#_Toc67547275)

# **Ievads**

Kapitālsabiedrības vidējā termiņa darbības stratēģijas 2020.-2024.gadam (turpmāk – stratēģija) izvirzīto stratēģisko mērķu:

1. *Kvalitatīvas veselības aprūpes pieejamības un pilnveides nodrošināšana, atbilstošas infrastruktūras attīstība, veselības veicināšana un slimību profilakse, rehabilitācijas pakalpojumu pieejamība un attīstība, nodrošinot daudzprofilu neatliekamās medicīniskās palīdzības slimnīcas statusa saglabāšanu.*
2. *Veselības pakalpojumu sniegšanai nepieciešamās infrastruktūras uzlabošana un pakalpojumu klāstu pilnveidošana.*

Mērķu īstenošana tiek organizēta darbības virzienos:

* Veselības aprūpes pakalpojumu pieejamības uzlabošana;
* Veselības aprūpes pakalpojumu plānošanas un sniegšanas efektivitātes paaugstināšana;
* Pacientu drošības un veselības aprūpes pakalpojumu kvalitātes nodrošināšana.

Katram darbības virzienam ir noteikti sasniedzamie rezultatīvie rādītāji, kas izsaka attiecīgā rīcības virziena, sniegtā pakalpojuma *labāko iespējamo vērtību,* ņemot vērā pieejamos laika, finanšu un cilvēkresursus un nodrošina izvirzīto **mērķu** sasniegšanas pakāpes mērīšanu. Darbības virzieni ietver nefinanšu un finanšu mērķus, kas ir sasniedzami valdes pilnvarojuma ietvaros.

Šajā pārskatā tiek sniegta informācija par 2020.gadā sasniegtajiem rezultātiem (stratēģijas 7.pielikums) un apstākļiem, kas ietekmēja rezultātu sasniegšanas procesu, atbilstoši stratēģijas 5.sadaļas “Kapitālsabiedrības attīstības plāns, nefinanšu un finanšu mērķi 2020.- 2024.gadam” struktūrai.

Kapitālsabiedrības gan finanšu darbību, gan sniegto pakalpojumu apjomu (plānveida stacionāros un sekundāros ambulatoros veselības aprūpes pakalpojumus), kā arī būtiski ierobežojuma maksas pakalpojumu attīstības iespējas, ietekmēja COVID-19 pandēmija un ārkārtējās situācijas valstī izsludināšana divas reizes viena gada laikā, papildus noteiktie epidemioloģiskie drošības pasākumi (kā piemēram, karantīnas, pašizolācijas ievērošanas prasības, kura laikā plānveida pakalpojumi nav pieejami, covid negatīva testa nepieciešamība (ne vēlāk kā 48 stundas) pirms plānveida operācijas vai invazīvā izmeklējuma). Būtiska ietekme pakalpojumu apjoma izpildei bija arī personāla saslimstība ar COVID-19 infekciju un kontaktpersonu karantīna (2020.gada oktoris-decembris), kad akūtākā periodā vienlaicīgi prombūtnē bija pat 70 darbinieki, lai gan kapitālsabiedrībā tika pastiprinātas epidemioloģiskās prasības un individuālo aizsardzības līdzekļu lietošanas kārtība un dezinfekcijas režīms. Individuālie aizsardzības līdzekļi kapitālsabiedrībā tika nodrošināti atbilsoši noteiktajām vadlīnijām un pielietojamiem komplektiem.

COVID-19 pandēmija un ārkārtējā situācijas valstī ir ieviesusi izmaiņas kapitālsabiedrības struktūrā – proti, pārprofilētas nodaļas, izveidojot (pielāgojot) nodaļas vīrusa skarto pacientu ārstēšanai. Uz gada beigām izveidotas 50 gultas vidēji smagu pacientu ārstēšanai (Infekcijas nodaļas un 2.terapijas nodaļas telpās) un deviņas gultas smagu pacientu ārstēšanai (Ginekoloģijas nodaļas telpās, jo tās atrodas blakus esošai Reanimācijas nodaļai. Līdz ar to tika nodrošināta racionālāka nodaļu koordinēšana un pacientu, personāla un materiālu plūsmu nodrošināšana~~i~~).

# **Nefinanšu mērķi**

## **Kapitālsabiedrības vadība**

**Mērķi:**

* *izstrādāt efektīvāku vadības modeli, lai novērstu funkciju dublēšanos un mazinātu uzraudzības risku;*
* *pārskatīt un attīstīt biznesa modeli, lai efektīvāk izmantotu Slimnīcas infrastruktūru un palielinātu veselības aprūpes pakalpojumu apjomu un kvalitāti.*

Kapitālsabiedrības valde no 2020.gada 13.novembra strādā pilnā sastāvā un sastāv no trim locekļiem ar sekojošām atbildības jomām:

* valdes priekšsēdētāja – uzņēmuma stratēģiskā vadība, finanšu, personāla un administratīvo procesu vadība;
* valdes loceklis –  iepirkumu procesu, investīciju projektu, saimnieciskā nodrošinājuma vadība (tai, skaitā IT procesu pārvaldība);
* valdes loceklis – ārstniecības procesu vadība (galvenais ārsts), tai skaitā medicīnisko pētījumu pārvaldība, ārstniecības kvalitātes procesu uzraudzība un sūdzību izskatīšana.

Lai gan ārkārtējā situācija būtiski ietekmēja kapitālsabiedrības plānotās darbības**,** no veselības aprūpes nozarei izvirzītajām prioritātēm galvenā bija COVID-19 infekcijas izplatības ierobežošana, un, pārskata gada otrajā pusē (proti, ar COVID-19 otro vilni), COVID-19 pacientu ārstēšanas nodrošināšana. Tomēr tika veiktas iestrādes kapitālsabiedrības biznesa modeļa attīstībā, lai efektīvāk izmantotu Slimnīcas infrastruktūru un palielinātu veselības aprūpes pakalpojumu apjomu un kvalitāti, kā arī tika izstrādāti priekšlikumi jaunai pieejai pārvaldības modelim, lai novērstu funkciju dublēšanos un mazinātu uzraudzības riskus.

## **Personāla attīstības pasākumi**

**Mērķi:**

* *Atalgojuma reformas turpināšana: vienotu taisnīgu, caurskatāmu pamatotu atalgojuma principu ieviešana visu ārstniecības struktūru darbiniekiem;*
* *Mērķtiecīga nodaļu vadītāju, virsārstu un virsmāsu vadītprasmju attīstīšana;*
* *Sadarbība ar universitātēm un koledžām par personāla piesaisti;*
* *Māsu amata prestiža veicināšana;*
* *Personāla noslodzes optimizācija;*
* *Papildus labumu darbiniekiem nodrošināšana budžeta iespēju robežās.*

Pārskata periodā atbilstoši Veselības ministrijas noteiktajiem atalgojuma veidošanas principiem, norādēm un Kapitālsabiedrības esošajam budžetam, ar atalgojuma komisijas lēmumu (kurā ietilpst arī divi Slimnīcas arordbiedrības pārstāvji) un ievērojot noteikumos noteiktās prasības, tika palielināts atalgojums darbiniekiem. Darbiniekiem, kas bija iesaistīti COVID-19 pacientu ārstēšanā un aprūpē, kā arī saimniecisko jautājumu risināšanā un COVID-19 pandēmijas izraisīto seku novēršanā, tika noteiktas piemaksas, ievērojot Veselības ministrijas rīkojumus par piemaksu apmēru.

Lai gan 2020.gadā bija ieviesti īpaši pakalpojumu sniegšanas nosacījumi, un tie nesniedza patieso ainu par pakalpojumu pieprasījuma un darbinieku noslodzes korelāciju, tomēr, modelējot iespējamos scenārijus, tika analizēti iespējamie atalgojuma veidi saistībā ar padarītā darba apjomu. Analīzes rezultātā iegūtā informācija kalpos kā priekšnosacījumi Veselības ministrijas plānotās atalgojuma reformas ieviešanai.

Jauno darbinieku piesaistē slimnīca ir izvēlējusies pieeju – gan personīgi uzrunājot jaunos speciālistus un topošos rezidentus (piemēram, ginekologs, dzemdību speciālists, bērnu neirologs, dermatovenerologs) un izsludinot vakances (publicējot mājaslapā, Facebook kontā), kā arī sniedzot informāciju par nepieciešamajiem rezidentiem izvietošanai rezidentūras platformā, gan iesaistoties jauno speciālistu apmācībā. Šajā nolūkā slimnīcā, sadarbībā ar izglītības iestāžu rezidentūras daļām, tika īstenota 5. un 6.studiju gada medicīnas studentu prakses vietu nodrošināšana (kurai studenti piesakās, ņemot vērā universitātēm iesniegto informāciju par nodrošināmiem cikliem un vienlaicīgi uzņemamo praktikantu skaitu), kā arī praktiskā apmācība jaunajām medicīnas māsām prakses ietvaros. Ģimenes medicīnas rezidentiem nodrošināti atsevišķi reizidentūras cikli (kā piemēram, ķirurģija, traumatoloģija, terapija, ginekoloģija un dzemdniecība). Līdz ar to apmācību laikā jaunajiem speciālistiem ir iespēja iepazīt Slimnīcas ikdienas darbu, apgūt nepieciešamās praktiskās iemaņas, veicot dažādas manipulācijas sertificētu ārstniecības personu uzraudzībā, iepazīt reālās pacientu vajadzības, un pieņemt lēmumu turpināt darbu Slimnīcā arī pēc apmācību pabeigšanas. Lai nodrošinātu rezidentūras vietas nepieciešamajās specialitātes, sniegti priekšlikumi Jēkabpils pilsētas pašvaldībai par atbalstāmo specialitāšu aktuali~~i~~zāciju un papildināšanu gan specialitāšu veidu, gan skaita ziņā (piemēram, traumatologu - ortopēdu speciālistu skaita palielināšana, ginekoloģijas un dzemdību speciālista un zobu higiēnista iekļaušana).

Pārskata periodā noslēgti trīspusēji līgumi (Sabiedrība, izglītības iestāde un students) par sekojošām studentu praksēm:

|  |  |
| --- | --- |
| Māsu veiktie pētījumi saistībā ar bakalaura darbu | 3 |
| Vadīta prakse RSU Sabiedrības veselības un sociālās labklājības fakultātes studentiem | 4 |
| Studējošo prakses nodrošināšana LU aģentūra "Latvijas Universitāte P.Stradiņa medicīnas koledža"- māsas | 4 |
| Studējošo prakses nodrošināšana LU aģentūra "Latvijas Universitāte P.Stradiņa medicīnas koledža"- ārsta palīgs | 3 |
| Studējošo prakse Daugavpils Universitāte - fizioterapeits | 5 |
| Studējošo prakse RSU Sarkanā krusta medicīnas koledža- māsas | 36 |
| Studējošo prakse RSU Sarkanā krusta medicīnas koledža- māsu palīgs | 2 |
| Studējošā prakse LU Rīgas 1. medicīnas koledža - māsas | 12 |
| Studējošā prakse LU Rīgas 1. medicīnas koledža - māsu palīgs | 4 |
| Klīniskā prakse RSU medicīnas 6. kursa studentiem | 9 |
| Klīniskā prakse RSU medicīnas 5. kursa studentiem | 6 |
| Klīniskā prakse RSU medicīnas 3. kursa studentiem | 4 |
| Profesionālās izglītības prakses nodrošināšana | 2 |

Kapitālsabiedrība aktīvi atbalsta jauno speciālistu profesionalitātes pilnveidošanas iespējas. Piemēram, ir sniegtas rekomendācijas profesionālajām asociācijām jauno speciālistu iesaistei efektīvāku diagnostikas un ārstniecības metožu, piemēram elektromiogrāfijas, neirosonoloģijas izmeklējumu metodes un laparoskopisko trūču operāciju metodes apgūšanai 2021.gadā.

Personāla trūkums, darbinieku darba vietas maiņa vai aiziešana pensijā, it īpaši ārstu trūkums, ir viens no lielākajiem kapitālsabiedrības riskiem veselības aprūpes pakalpojumu sniegšanā, tāpēc šī riska mazināšanai tika nolemts nodrošināt efektīvu paaudžu nomaiņu un nepieciešamo personāla kapacitāti, kas ilgtermiņā nodrošināma ar rezidentu piesaisti (bet kas darbu uzsāks pēc rezidentūras pabeigšanas, atkarībā no specialitātes pēc 4-6 gadiem), kā arī jauno sertificēto speciālistu piesaisti. Slimnīca ir izvirzījusi mērķi atjaunināt personālu un noteikusi uzdevumu 2020.gadā – nodrošināt ārstniecības personu īpatsvaru vecuma grupā no 25-45 gadiem ne mazāku par 29,3%, kas tika īstenots. Šajā nolūkā 2020.gadā darbā tika pieņemti 14 jauni speciālisti. Līgumi noslēgti ar vēl sešiem rezidentiem. Uz 2021.gada 1.janvāri kapitālsabiedrības ārstu vidējais vecums bija 45,52 gadi (2019.gadā 57,6 gadi).

Lai piesaistītu un uzrunātu jaunos speciālistus, tiek popularizēta kapitālsabiedrības darbība publiskajos saziņas līdzekļos, veidoti video sižeti sociālajos tīmekļos, regulāri sniegta informācija par vakancēm, kā arī par slimnīcā esošajām un nākotnē iespējamajām profesionālās ~~attīstības~~ izaugsmes iespējām.

Lai apliecinātu māsu darba nozīmīgumu veselības aprūpes pakalpojumu īstenošanā un prestiža veicināšanā, ikmēneša publiskajos saziņas līdzekļos interviju sniegšanai tiek nozīmeti, ne tikai ārsti, bet arī māsas un farmaceiti. Ikgadējām Jēkabpils pilsētas pašvaldības nominācijām 18.novembrī – tiek virzīti gan ārsti, gan vidējais un jaunākais medicīniskais personāls, tādejādi paužot un izrādot ārstniecības atbalsta personu (medicīnas māsu, ārsta palīgu, māsu palīgu) nozīmīgumu veselības aprūpes pakalpojumu sniegšanā un aprūpes nodrošināšanā.

Lai veidotu jauniem speciālistiem motivējošu darba vietu, ir paplašināts pamatdarbā strādājošo darbinieku atbalsts ar pabalsta piešķiršanu stājoties laulībā un sakarā ar bērna piedzimšanu. Personāls tika apsveikts gan starptautiskajā vecmāšu dienā, gan starptautiskajā māsu dienā, kā arī Medicīnas darbinieku dienā, un gada izskaņā tika noorganizēts arī muzikāls pārsteigums.

## **Ārstniecības pakalpojumu attīstīšana**

**Mērķi:**

* Ieviesti jauni valsts apmaksāti pakalpojumi
* Artroskopisko operāciju attīstība
* Rehabilitācijas pakalpojuma pieejamības uzlabošana
* Infekciju uzraudzības attīstīšana
* Maksas pakalpojumu attīstība
* Zinātniskās un pētniecības darbības attīstība

Kā izpildes pārskata ievadā tika aktualizēts, būtisku ietekmi un korekcijas ārstniecības pakalpojumu attīstībā 2020.gadā ieviesa COVID-19 pandēmija un ārkārtas situācijas izsludināšana divas reizes viena gada laikā.

### *1.3.1. Jauni valsts apmaksātie pakalpojumi, artroskopisko operāciju attīstība un maksas pakalpojumu attīstība*

2020.gadā, lai attīstītu mazinvazīvo operāciju un izmeklējumu veikšanu, ar Jēkabpils pilsētas pašvaldības atbalstu tika iegādāta lāzerierīce,  kas paredzēta dažādu urīnceļu akmeņu endoskopiskai skaldīšanai, kas samazina slimnīcā pavadīto gultas dienu skaitu, iespējamo sarežģījumu smaguma pakāpi un to skaitu, samazinot pacientam sāpju sindromu un saīsinot rehabilitācijas laiku pēc procedūras. Tāpat tika iegādāta ultrasonogrāfijas iekārta, kas paredzēta diagnostiskās ultraskaņas attēlu vai šķidruma kolekciju izvērtēšanai cilvēka organismā, datu apstrādei, kā arī punkciju un biopsiju vadībai, izmantojot to sekojošās specialitātēs:

* Uroloģijā;
* Ķirurģijā;
* Kardioloģijā;
* Ginekoloģijā;
* Neatliekamajā medicīnā;
* Anestezioloģijā.

Tika iegādāta jauna iekārta - dermatoloģiskais lāzers (ambulatorajā daļā), kas ļauj sniegt pacientiem jaunu pakalpojumu - ādas veidojumu likvidēšanu. Tā ir jauna metode, kas ~~un~~ ir iekļauta arī valsts apmaksāto pakalpojumu klāstā.

Zobārstniecības pakalpojumu kvalitātes uzlabošanai ir iegādāta jauna iekārta. Jaunā iekārta atbilst visām kvalitātes prasībām~~, tostarp,~~ un iekļauj arī amalgamas separatoru, kas ir obligāti jānodrošina.

Saistībā ar COVID-19 pandēmiju un ar COVID-19 saslimušo pacientu skaita pieaugumu, slimnīcā tika nodrošināts jauns virziens infektoloģijā – COVID-19 pacientu (gan ar vidēji smagu, gan smagu slimības gaitu) ārstēšana.

Aktualizējot traumatoloģijas nozares attīstības nepieciešamību un tās prioritāti ~~arī~~ atbilstošu reģionālās slimnīcas līmeņa prasībām, un vadoties no kapitālsabiedrības stratēģiskās atrašanās vietas, Jēkabpils pilsētas pašvaldībā tika iesniegta iniciatīva par traumatoloģijas nozares attīstību. Ar Jēkabpils pilsētas pašvaldības deputātu vienbalsīgu lēmumu 2021.gada budžetā tika piešķirts finansējums apmērā līdz 40 000 EUR traumatoloģijas instrumentu iegādei. Tiks iegādāti spēka un ievades instrumenti osteosintēžu veikšanai. Spēka instrumentu, papildinot ar speciāliem uzgaļiem, varēs izmantot endoprotezēšanas operācijām, kas līdz šim Slimnīcā netika veiktas.

### *1.3.2. Rehabilitācijas pakalpojuma pieejamības uzlabošana*

Ir veikta Rehabilitācijas un fizikālās medicīnas nodaļas procesu analīze un uzsāktas darbības pakalpojuma gaidīšanas laiku un procesu izmaksu samazināšanai:

* ir palielināts fizioterapeitu skaits (pieņemti divi fizioterapeiti darbam poliklīnikā),
* ir iegādāts elektriski regulejams masāžas galds,
* ir iegādāta kušete, lai vienlaicīgi varētu strādāt vairāki speciālisti,
* ir veikta pacientu rindas aktualizācija, ieviešot elektronisko uzskaiti un izslēdzot neaktuālos pakalpojumu pieprasījumus.

Minētie jaunievedumi ievērojami samazināja gaidīšanas laikus pakalpojuma saņemšanai. Akūto ambulatoro pacientu rehabilitācijas uzsākšanas gaidīšanas laiks ir 0 (t.i. pakalpojums tiek nodrošināts 5 dienu laikā), un savukārt stacionārā pakalpojums tiek nodrošināts nākamajā dienā pēc ārsta norīkojuma. ERAF projektā, kura īstenošana uzsākta, tiks izveidota ambulatorās Rehabilitācijas nodaļa aprīkota ar modernām iekārtām.

### *1.3.3. Infekciju uzraudzības attīstīšana*

Slimnīca infekciju slimību diagnostikas attīstīšanai, veic mikrobioloģiskos izmeklējumus uz vietas jau Uzņemšanas nodaļā, tādējādi iegūstot ātrāku informāciju par diagnozi un nepieciešamo ārstēšanu, kā arī nepieciešamo antibiotiku izvēli. 2020.gadā Uzņemšanas nodaļā ar pirmreizēji izdalītu baktēriju tika diagnosticēts 28,8% gadījumu salīdzinot ar 2019.gadu – 12,2%.

### *1.3.4. Personāla vakcinācijas veicināšana*

Pārskata periodā 28.decembrī darbību uzsāka Vakcinācijas kabinets, kurā nodrošināta vakcinācija pret COVID-19 prioritārai grupai atbilstoši Ministru Kabinetā noteiktajai kārtībai. No vakcinācijas sākuma līdz stratēgijas 2020.gada beigām pirmo vakcīnas devu saņēm**a** 55 slimnīcas ārstniecības personas.

### *1.3.5. Zinātniskās un pētniecības darbības attīstība*

Pārskata periodā Jēkabpils reģionālajā slimnīcā norisinājās attālinātā konference “Par bērnu veselību pēc COVID-19 izslimošanas”, kurā BKUS pediatri Jēkabpils reģionālās slimnīcas ģimenes ārstus un pediatrus iepazīstināja ar veiktā pētījuma rezultātiem un to, kādas citas veselības problēmas Covid-19 ir radījis bērniem.

2020.gadā Jēkabpils reģionālajā slimnīcā veiksmīgi noritēja Bērnu klīniskā universitātes slimnīcas (turpmāk – BKUS) un Rīgas Stradiņa universitātes pētījuma “Par bērnu veselību pēc pārslimošanas ar COVID-19” izbraukums. BKUS pediatres veica Covid-19 pārslimojošo bērnu pieņemšanu, lai novērtētu bērnu vispārējo veselības stāvokli, noteiktu saslimšanas seku ietekmi uz veselību ilgtermiņā un paņemtu asins analīzes Covid-19 antivielu noteikšanai. Pētījumā no Jēkabpils piedalījās 13 bērni (2 līdz 17 gadu vecumā), kā arī viņu vecāki. Pētījumā iekļauto bērnu veselības stāvoklim speciālisti turpinās sekot līdzi ilgtermiņā, līdz pat 24 mēnešiem.

Latvijā norisinās Latvijas Universitātes Klīniskās un profilaktiskās medicīnas institūta sadarbībā ar Starptautisko vēža pētniecības aģentūru veikts pētījums (GISTAR), kas pēta kuņģa un zarnu vēža izraisītās mirstības samazināšanas iespējas. Kapitālsabiedrība ir noslēgusi vienošanos starp Latvijas Universitāti par sadarbību Eiropas Reģionālās attīstības fonda līdzfinansētā projekta “H.pylori eradikācijas shēmas optimizācijas masveida kuņģa vēža prevencijas pasākumiem” īstenošanā.

## **Ārstniecības pakalpojumu kvalitātes attīstīšana:**

**Mērķi:**

* *Pakalpojumu pieejamība*
* *Ārstnieciskās kvalitātes rādītāju monitoringa sistēmas ieviešana:*
* *Pacientu drošības riska faktoru mazināšana, pacientiem un personālam drošas vides nodrošināšana (ietekmējošo riska faktoru identificēšana un mazināšana)*
* *Saskaņā ar prioritāro kārtību, katru gadu darbības plānā noteikt darbības procesus, kuru īstenošanas kārtības ir jāizstrādā vai jāaktualizē*

### *Pakalpojumu pieejamība*

Kapitālsabiedrība sniedz sekundāro veselības aprūpi, kas ir specializēta ambulatorā un/vai stacionārā veselības aprūpe, un ir orientēta uz neatliekamu, akūtu un plānveida medicīnisko palīdzību.

Sniegto pakalpojumu apjomu ir ietekmējusi COVID-19 pandēmija un ārkārtējā situācija valstī. It īpaši tas ietekmēja plānveida veselības aprūpes pakalpojumu samazināšanos, sakarā ar Veselības ministrijas rīkojumu Nr.59 „Pacientu un ārstu drošībai saistībā ar COVID-19 uz laiku ierobežos plānveida veselības aprūpes pakalpojumus" jau sākot ar 27.martu. Pakāpeniska visa spektra plānveida veselības aprūpes pakalpojumu (ar vispārējo anestēziju) sniegšana tika atsākta sākot ar 20.maiju. Tomēr ievērojot noteikto ieteikumu par COVID-19 testa nepieciešamību pirms plānveida operāciju un invazīvo izmeklējumu veikšanas un sezonalitāti – pakalpojumu apjoms samazinājās arī 3.ceturksnī. Sākot ar 21.decembri apturēta plānveida operāciju sniegšana, izņemot, neatliekamās operācijas un situācijās, kad ilgāka operācijas atlikšana būtiski paaugstina invalidizācijas risku un ievērojami paaugstina veselības pasliktināšanos. Līdz ar to ir izskaidrojamas statistikas datu būtiskas atšķirības salīdzinot ar 2019.gadu.

**Ambulatoro pakalpojumu struktūra un apjoms laika posmā no 2015.-2020.gadam**

*1.attēls Ambulatori veikto izmeklējumu un aprūpes epizožu skaita struktūra dinamikā laika periodā no 2015. – 2020.gadam*

*2.attēls Ambulatori veikto manipulāciju skaits dinamikā laika periodā no 2015. – 2020.gadam. Pacientu skaitā ietverti visi SAVA speciālista apmeklējumi – ja pacients vienā aprūpes epizodē vairākkārt apmeklējis SAVA speciālistu, ir uzskaitīti visi apmeklējumi*

*3.attēls Dienas stacionāra pacientu skaita un sadalījuma pa profiliem struktūra dinamikā laika periodā no 2015. - 2020. gadam*

*4.attēls Dienas stacionārā ārstēto pacientu skaita un pacientu pavadītā laika struktūra dienas stacionārā (gultasdienas) dinamikā laika periodā no 2015. – 2020.gadam*

**Par ambulatoro pakalpojumu apjomu un struktūru 2020.gadā:**

* ir samazinājies ambulatoro apmeklējumu skaits un sasniedz 81,2% no 2019.gada apjoma, jo pakalpojumu sniegšana tika ierobežota, kā arī ārstniecības personāls bija inficējies vai atradās izolācijā;
* bet ir pieaudzis veikto manipulāciju (t.sk. izmeklējumu) skaits – 116,6%, kas liecina par pacientu apkalpošanas intensitātes pieaugumu, kas ietver arī attālināti sniegtās konsultācijas un apstiprinātās jaunās manipulācijas;
* lai gan dienas stacionāra kopējais pakalpojumu skaits ir sasniedzis 83,2% no 2019.gada apjoma, tomēr uroloģijas speciālista darba uzsākšana slimnīcā, t.sk operāciju veikšanas uzsākšana, kā arī progresīvāku ārstēšanas metožu ieviešana sekmēja pakalpojuma skaitu pieaugumu uroloģijā par 211% . Arī traumatoloģijā pakalpojumu skaits ir pieaudzis par 124,6%, kas skaidrojums ar to, ka pavasara plānveida pakalpojumu apturēšanā bija atļautas plānveida operācijas traumatoloģijā, ja operāciju atlikšana var radīt invalidizācijas risku.
* 2020.gadā ir samazinājies dienas stacionārā pavadītais laiks, kas liecina par pakalpojumu struktūras izmaiņām, jo 2020.gadā saistībā ar plānveida pakalpojumu apturēšanu (pavasarī) likumsakarīgi samazinājā terapeitisko-neiroloģisko pacientu dienas stacinārā skaits. Šī pakalpojumu programmu raksturo pacienta piecu līdz desmit dienu zāļu intravenozi, infūzi kursa saņemšanu dienas stacionāra ietvaros.

Tas secīgi ietekmēja - samazināja vidējo dienas stacionārā pavadīto dienu skaitu, jo pie plānveida ķirurģiskām operācijām pacients uzturas dienas stacionārā vienu dienu (vēlākais tiek izrakstīts nākamajā dienā – nepārsniedzot 16 stundas no stacionēšanas sākuma).

**Stacionāra darba rezultatīvie rādītāji laika posmā no 2015.-2020.gadam**

*1.attēls Stacionārā ārstēto pacientu skaits dinamikā laika periodā no 2015. – 2020.gadam*

*(saskaņā ar Līgumā ar NVD veiktajiem grozījumiem, precizēts minimālais plānotais pacientu skaits 2019. un 2020.gadā). Ārstēto pacientu skaits norādīts kopējais – gan ar NVD apmaksu, gan maksas pakalpojumu. 2020.gadā no kopējo ārstēto pacientu skaita ar NVD apmaksu bija 7591 pacienti, un maksas pakalpojumu bija 113 pacienti (1% no kopējā ārstēto pacientu skaita).*

*2.attēls Stacionārā ārstēto pacientu skaita struktūra slimnīcas nodaļās 2020.gadā*

*3.attēls Stacionārā izdarīto operāciju skaita struktūra 2020.gadā*

**Par 2020.gadā stacionārā darba rezultatīviem rādītājiem 2020.gadā**

* stacionārā palīdzība sniegta 7702 pacientiem, par 2021 pacientiem mazāk kā 2019.gadā. Tas izskaidrojams ar iepriekšminētajiem apstākļiem – personāla slimības dēļ, plānveida operāciju pārtraukšanu valsts līmenī, kā arī pacientu rīcību – griezties pēc palīdzības tikai galējā nepieciešamībā, baidoties no Covid -19 infekcijas. Arī Neatliekamais medicīniskās palīdzības dienests kritiskāk vērtēja izsaukumu apmeklējuma nepieciešamību.
* Dzemdību palīdzība sniegta 672 pacientēm, kas ir par 4 pacientēm jeb 0.59% mazāk kā 2019.gadā (676 pacientes).
* Pacientu pavadītais laiks stacionārā (gultasdienās, gadā) – 51 738, vidējā gultas slodze 70,56%, jeb par 8,56% mazāk
* vidējais ārstēšanas ilgums – 6,7 dienas ir saglabājies iepriekšējā līmenī, kas norāda, ka ārstnieciskā procesa efektivitāte nav mazinājusies;
* veiktas 1348 operācijas t.i. par 15,9% mazāk, bet letalitāte operācijās ir samazinājusies par 0,1%
* letalitāte stacionētajiem pacientiem ir palielinājusies par 0,4%, kas ir saistīts ar COVID-19 infekcijas smago saslimšanu gadījumu skaita pieaugumu un ar to saistīto mirstību.

Visa pārskata perioda laikā tiek veikta nodaļu pacientu plūsmu ikdienas monitorēšana, lai sniegtu operatīvo informāciju Nacionālajam veselības dienestam un Katastrofu medicīnas centram par brīvajām gultasvietām pa profiliem, kas secīgi sniedz arī objektīvu informāciju par personāla noslodzi nodaļās, un sniedz iespēju pieņemt objektīvus lēmumus par slodzēm attiecīgajās maiņās, ņemot vērā pacientu plūsmu apjomus un to mainību. Pacientu skaitu monitorēšana sniedz iespēju harmonizēt personāla noslodzi atbilstoši vispārpieņemtajiem personāla noslodzes principiem, proti, pacientu skaits uz vienu māsu, māsu palīgu, kā arī kontrolēt gultu noslodzi un apriti, kas palīdz nodrošināt pacientu aprūpes prasības. Vienlaicīgi tiek sekots līdzi vidējam gultasdienu skaitam.

### *Kvalitātes vadības pasākumi*

Īstenojot 2020.gada kvalitātes vadības pasākumu plānu, kvalitātes vadības sistēmas pilnveidošanai slimnīcā tika izstrādāti vairāki procesi, kas bija plānoti, un saskaņā ar ārkārtas situāciju, arī neplānotie – ar COVID-19 saistīto operatīvo darbību procesi (kārtības):

* + Medicīnisko dokumentu lietvedības un pacientiem izsniedzamo dokumentu sagatavošanas un kontroles kārtība;
  + Patologanatomisko izmeklējumu veikšanas kārtība;
  + Jēkabpils reģionālās slimnīcas gultu pārprofilēšanas un ar COVID-19 inficētu pacientu uzņemšana kārtība;
  + Ambulatoro pakalpojumu sniegšana COVID-19 pacientiem;
  + Kārtība par ārstniecības iestāžu ārstniecības personu, ārstniecības atbalsta personu un darbinieku vakcināciju pret Covid-19;
  + Medicīnisko ierīču ekspluatācijas sistēma;
  + Sociālā atbalsta sniegšanas process;
  + Ārkārtas iepirkumu organizēšanas kārtība;
  + kā arī veikti dokumentu un darbības auditi, lai pilnveidotu dienas stacionāra un īslaicīgās ķirurģijas darbību, rehabilitācijas pakalpojumu kvalitāti, ķirurģijas un anestēzijas risku mazināšanu.

Ir uzsākta darbība pie vairāku procesu kvalitātes uzlabošanas, kā piemēram:

* + obligāto veselības pārbaudes pakalpojumu sniegšanas kārtības izmaiņa, lai nodrošinātu visām pacientu grupām pakalpojumu saņemšanu noteiktajā (reģistrētā) laikā;
  + ir veikta Rehabilitācijas un fizikālās medicīnas nodaļas procesu analīze un uzsākta darbība pakalpojuma gaidīšanas laika un procesu izmaksu samazināšanai;
  + ir izvērtēti riski ķirurģijā un anestēzijā un uzsākta risku mazinošo pasākumu izstrāde;
  + Uroloģijas nodaļā izstrādāts un prezentēts algoritms un klīniskās vadlīnijas ātrākai un efektīvākai akūto veselības problēmu diagnosticēšanai un ārstēšanas uzsākšanai;
  + Aktualizēti Iekšējie kārtības noteikumi un Pretkorupcijas pasākumu plāns, izstrādāti Iekšējie trauksmes celšanas noteikumi, pilnveidoti darba līgumi.

Procesu aktualizācijā vai izstrādē tiek pielietota *Leen* metode, samazinot vai izslēdzot darbības, kas nesniedz pievienoto vērtību un veicina ātrāku procesa īstenošanu.

## **Infrastruktūras un IT infrastruktūras attīstīšana:**

**Mērķi:**

* *Līdz 2020.gada beigām Horizon Web ieviest elektroniskā darba laika uzskaiti normālā darba laika veicējiem*
* *darba vides apstākļu uzlabošana budžeta iespēju robežās (lielākie darbi ir virtuves, stacionāra jumta remonti, teritorijas ceļu remontdarbi, kā arī katlamājas vecā skursteņa demontāža);*
* *investīcijas infrastruktūras uzlabošanā, tehnoloģiju iegāde un IT tehnoloģiju atjaunošana atbilstoši VM iesniegtajam investīciju plānam infrastruktūras uzlabošanai*.

Kapitālsabiedrības visās nodaļās ir veikts darba vides risku faktoru novērtējums, kurā būtiski darba aizsardzības pārkāpumi nav konstatēti. Lai uzlabotu darba vides apstākļus, tika veikti iekšējie remonti, tomēr COVID-19 radīto apstākļu dēļ, kas no pacientu veselības aprūpes pakalpojumu nodrošināšanas viedokļa bija prioritāri, aizkavējās plānotie katlumājas skursteņa demontāžas un virtuves jumta remonta darbi.

Veiksmīgi turpināta ERAF līdzfinansētā projekta “Stacionārās un ambulatorās veselības aprūpes infrastruktūras uzlabošana SIA “Jēkabpils reģionālā slimnīca”, uzlabojot kvalitatīvu veselības aprūpes pakalpojumu pieejamību” Nr.9.3.2.0/17/i/011 īstenošana. 2020.gada I ceturksnī projekta darbības „Tehnoloģiju iegāde, piegāde un montāža”, pēc līguma noslēgšanas, ir piegādāta pārvietojama digitāla rentgena iekārta, veikta arī darbinieku apmācība. 2020.gada jūnijā ir pabeigta projekta darbību „Jēkabpils reģionālās slimnīcas Ambulatorās daļas pārbūve” un „Jēkabpils reģionālās slimnīcas stacionāra 1.stāva pārbūve” ietvaros plānoto tehnisko projektu izstrāde un saņemta Jēkabpils pilsētas būvvaldes atzīme par projektēšanas nosacījumu izpildi.

Aprīlī izsludināts iepirkums “Rentgena iekārtu piegāde un uzstādīšana”, rezultātā saņemti trīs pretendentu piedāvājumi. Iepirkuma komisija pieņēma lēmumu slēgt līgumu ar labāko pretendentu, līguma cena EUR 356 500. 2020.gada septembrī notika atklāta konkursa “Datortomogrāfa piegāde un uzstādīšana” saņemto piedāvājumu atvēršana. SIA “Jēkabpils reģionālā slimnīca” noslēdza līgumu par datortomogrāfa piegādi. Līguma cena EUR 400073,00. Iepirkuma komisija izvērtēja iepirkuma “Par tiesībām veikt telpu pārbūves darbus SIA “Jēkabpils reģionālā slimnīca”” rezultātā saņemtos piedāvājumus un 2020.gada 8.decembrī tika noslēgts līgums par būvdarbu veikšanu.

Sadarbības ERAF projekta Nr. 9.3.2.0/18/I/009 "Līvānu un Jēkabpils slimnīcu stacionārās un ambulatorās infrastruktūras attīstība kvalitatīvu veselības aprūpes pakalpojumu pieejamībai” ietvaros iegādātas sekojošas iekārtas - 1 ledusskapis-saldētava asins kabinetam, 20 perfuzori stacionāra abām terapijas nodaļām, uzņemšanas, bērnu, dzemdību un jaundzimušo intensīvās terapijas nodaļai, divi elektrokardiogrāfi (1.un 2.terapijas nodaļai), viens elektrokardiogrāfs uzņemšanas nodaļai, pacientu transportēšanas guļrati, laparaskopisko instrumentu komplekti operāciju blokam, kā arī daļēji ķirurģisko un ginekoloģisko instrumentu komplekti operāciju blokam, kā arī no ietaupītiem finanšu līdzekļiem iegādāts otolaringologa pacientu krēsls (ar kapitālsabiedrības līdzfinansējumu). Kopā sabiedrības finansējuma daļa sadarbības projektā ir 52 759.63 EUR. Iekārtu iepirkumi ir beigušies, tiek veiktas pēdējās pārbaudes un izlietoto finanšu līdzekļu salīdzināšana. Nākošajā gadā kā prioritāte ir sadarbības veidošana kvalitātes jautājumos.

Horizon Web daļēji ieviesta elektroniskā darba laika uzskaite normālā darba laika veicējiem, kas atvieglo darba laika tabeļu izveidi, kontroli, uzskaiti. Tomēr, lai efektīvāk izmantotu visas programmas iespējas, turpinās Personāla nodaļas veiktā informācijas ievades un analīzes apguve, un 2021.gadā plānota pieredzes apgūšana citās slimnīcās.

Pēc veiktajām investīcijām infrastruktūras attīstībā, izmaiņas medicīnas iekārtu un citu infrastruktūras elementu vērtību izmaiņas ir apkopotas 1. un 2.tabulā.

1.tabula

**Medicīnas iekārtas un cita infrastruktūra**

|  |  |  |
| --- | --- | --- |
| **Pamatlīdzekļu raksturojums** | **Vērtība** | |
| **2019** | **2020** |
| Kopējā medicīnas iekārtu uzskaites vērtība | 5535869,71 EUR | 6514372 EUR |
| Medicīnas iekārtu (pamatlīdzekļu) kopējais skaits | 659 | 726 |

2.tabula

**Iekārtu sadalījums pēc ekspluatācijas laika**

|  |  |  |  |  |
| --- | --- | --- | --- | --- |
| **Iekārtu sadalījums pa vecuma grupām** | **Skaits** | **Procentuāli** | **Skaits** | **Procentuāli** |
|  | **2019.g** | | **2020.g.** | |
| 5 gadi un jaunākas | 189 | 29 % | 229 | 32 % |
| 6-10 gadi | 262 | 40 % | 265 | 37 % |
| 10-15 gadi | 168 | 25 % | 178 | 25 % |
| 16 gadi un vecākas | 40 | 6 % | 54 | 7 % |

2020.gadā kapitālsabiedrībā ir vērojama iekārtu atjaunināšanas procesu virzība – nolietoto pamatlīdzekļu atjaunošana un iekārtu modernizēšana, palielinot jaunu iekārtu īpatsvaru, kas ietekmēs pakalpojumu sniegšanas apjomu un kvalitāti. Lai uzlabotu iekārtu ekspluatācijas efektivitātes rādītājus un uzlabotu finanšu līdzekļu ieguldījuma jaunu iekārtu iegādē uzraudzību, kā arī lai uzlabotu iekārtu uzraudzības procesus, tajā skaitā, attiecībā uz regulāri veicamajām un obligātajām pārbaudēm, funkcionālām pārbaudēm, tiek digitalizēti iekārtu uzskaites dokumenti.

## **Tēla veidošanas pasākumi:**

**Mērķi:**

* sūdzību izskatīšana, analīze, atbildes sniegšana un proaktīva darbība;
* regulāra pacientu apmierinātības mērīšana;
* regulāra veselības aprūpes pakalpojumu pieprasījumu analīze.

2020.gadā ir izveidota sūdzību izskatīšanas komisija, kuras uzdevums ir izvērtēt sūdzības pēc to būtības un identificēt iespējamos riskus, ko var novērst vai samazināt to iestāšanās iespējas. Tādā veidā sūdzības tiek izmantotas kā instruments, lai uzlabotu gan pakalpojumu pieejamību, gan kvalitāti.

Slimnīcas mājaslapā un sociālajos tīklos (Facebook, Instagram ) pacienti tiek informēti par pieejamiem veselības aprūpes pakalpojumiem, pakalpojumu raksturojumiem un ieguvumiem, piemēram tiek sniegta informācija par dermatoloģijas pakalpojumiem izmantojot lāzeriekārtu, nierakmeņu lāzerskaldīšanas iespējām un artroskopiskajām operācijām dienas stacionārā.

Tiek turpināta sadarbība ar Jēkabpils ziņu portālu “Radio1” (“Ceturtdiena”) gan informēšanai par slimnīcas personālu (interviju veidošanu), gan video un audio reklāmu veidošanu. Ir uzsākta sadarbība ar vietējo laikrakstu “Brīvā Daugava” par slimnīcas notikumu, jaunumu un pasākumu atspoguļošanu, un iedzīvotaju veselības nodrošināšanai būtiskas informācijas pasniegšanu.

No 2020.gada oktobra darbam kapitālsabiedrībā uz pusslodzi tika piesaistīts sabiedrisko attiecību speciālists, savukārt no 2021.gada sabiedrisko attiecību speciālists veic pienākumus pilnas slodzes apmērā, veicot darbus ārējās, iekšējās un krīzes komunikācijas nodrošināšanai. Tādā veidā pilnvērtīgi tiek izmantoti visi efektīvie komunikāciju kanāli dažāda vecuma mērķauditorijas sasniegšanai.

Paplašināta publicitāte dzemdību sniegšanas pakalpojumiem, kā arī izstrādāta jauna Māmiņu skolas nodarbību programma, iekļaujot jaunu saturu, tostarp, fizioterapeita nodarbības par hendlingu un vingrojumiem, kas atvieglo grūtniecības radītos pašsajūtas traucējumus. ~~sūdzības.~~

Uzsākta sadarbība ar raidījumu “Laimīgs un vesels” pakalpojumu publicitātei ne tikai reģiona ietvaros, bet arī Latvijas teritorijas mērogā, lai informētu par veselības aprūpes pakalpojumu pieejamību Jēkabpilī. 2020.gada ietvaros izveidoti četri sižeti: par Dzemdību palīdzības nodrošināšanu, par modern**o** uroloģisko pakalpojumu pieejamību, gan par paveikto 2020.gadā un plānotajām investīcijām 2021.gadā, kā arī gada izskaņā kopsavilkums un novēlējums 2021.gadam.

Ir sagatavotas un apstiprinātas pacientu aptaujas anketas, lai uzsāktu pacientu apmierinātības mērīšanu 2021.gadā, kas ir priekšnosacījums, lai savlaicīgi reaģētu uz pacientu iespējamo neapmierinātību un veicinātu pakalpojumu kvalitātes uzlabošanu. Mājaslapā izveidota sadaļa “Atsauksmes”, kur ir iespējams sniegt, gan atsauksmi, gan sūdzību, gan ierosinājumu, kas automātiski nonāk slimnīcas e-pastā un uz to ir iespējams efektīvi reaģēt un ātri atbildēt iesniedzējam, ja iesniedzējs šādu iespēju ir atzīmējis kā vēlamu.

# **Finanšu mērķi**

*Slimnīcas procesu darbības rezultātu uzlabošana, samazinot izmaksas, kā arī debitoru parādus. Sniegto pakalpojumu rentabilitātes un ietekmes uz kopējiem Slimnīcas finanšu rādītājiem vērtēšana.*

2020.gadā uzsākta un tiek turpināta pakalpojumu sniegšanas, atalgojuma politikas izvērtēšana, kapitālsabiedrības organizācijas struktūras caurskatīšana, analizējot izdevumu/ienākumu pozīcijas pa pakalpojumu programmām, ar mērķi identificēt pakalpojumu programmas, kas prasa tūlītēju rentabilitātes izvērtēšanu, kā arī ilgtermiņā vērtēt pakalpojumu sniegšanas efektivitāti, ņemot vērā ieguldāmos resursu un ienākumus no valsts vai privātpersonām kā par maksas pakalpojumu. Vienlaicīgi tiek veikts pacientu skaita monitorings nodaļās, lai salāgotu māsu noslodzi, proti, pacientu skaits uz vienu māsu/māsu palīgu, atbilstoši arī Veselības ministrijas nostādnēm par vienu posteņa vienību atkarībā no nodaļas profila un veicamā darba rakstura. Tādā veidā iespējams pārcelt māsas no vienas nodaļas uz citu, atkarībā no nepieciešamās noslodzes, kas jo īpaši būtiski bija personāla saslimšanas periodā un nodrošināmām covid pacientu ārstēšanas prasībām visām reģionālām slimnīcām (vienādā proporcijā no kopējā stacionārā gultu skaita).

Pārskata periodu sabiedrība noslēgusi ar peļņu 73 311 EUR (salīdzinājumā 2019.gadā zaudējumi - 121 706 EUR). Apgrozījums 14 131 529 EUR, tas ir palielinājies par 5.5%, kas saistīts ar to, ka palielinājies Nacionālā veselības dienesta finansējums salīdzinot ar 2019.gadu, kā arī, tai skaitā, saskaņā ar Finanšu ministrijas rīkojumu 2020.gadā, saņemts no valsts budžeta finanšu līdzekļiem neparedzētiem gadījumiem finansējums COVID-19 ārstniecības un individuālo aizsardzības līdzekļu iegādei, COVID-19 riska un virsstundu piemaksu izmaksu kompensācijām darbiniekiem.

# **Rezultatīvo rādītāju izpilde**

|  |  |  |  |  |
| --- | --- | --- | --- | --- |
| **Stratēģiskais mērķis**  Kvalitatīvas veselības aprūpes pieejamības un pilnveides nodrošināšana, atbilstošas infrastruktūras attīstība, veselības veicināšana un slimību profilakse, rehabilitācijas pakalpojumu pieejamība un attīstība, nodrošinot daudzprofilu neatliekamās medicīniskās palīdzības slimnīcas statusa saglabāšanu. Veselības pakalpojumu sniegšanai nepieciešamās infrastruktūras uzlabošana un pakalpojumu klāstu pilnveidošana | | | | |
|  | | | | |
| **1. Nefinanšu mērķi** | | | | |
| **Darbības virziens – uzlabot veselības aprūpes pakalpojumu pieejamību** | | | | |
| **Rezultatīvais rādītājs** | | **2019** | **2020 plāns** | **2020**  **fakts** |
| Kopējais stacionāro gultu skaits | | 292 (vid) | 221 | 233 |
| Kopējais dienas stacionāra gultu skaits | | 25 | 30 | 31 |
| Praktizējošo ārstu / māsu skaits | | 102/214 | 102/214 | 102/214 |
| Ārstniecības personu vecuma grupā 25-45 gadiem īpatsvars | | 29.3% | 29.3% | 29.3% |
| Vidējais gaidīšanas laiks(dienas) uz valsts apmaksāto pakalpojumu | Endokrinologs | 27 | 25 | 59 |
| Ginekologs | 11 | 10 | 7 |
| Kardiologs | 11 | 10 | 22 |
| Urologs | 31 | 30 | 32 |
| Nefrologs | 112 | 100 | 150 |
| Datortomogrāfija | 30 | 28 | 31 |
| Ehokardiogrāfija | 121 | 100 | 102 |
| Holteramonitorēšana | 110 | 100 | 81 |
| Veloergometrija | 98 | 95 | 81 |
| Fibrogastroskopija | 21 | 20 | 12 |
| Osteodensitometrija | 33 | 30 | 37 |
| Astmas kabinets | 7 | 7 | 5 |
| Otolaringoloģija bērniem dienas stacionārā | 26 | 26 | 25 |
| Otolaringoloģija pieaugušajiem dienas stacionārā | 70 | 68 | 69 |
| Audiologopēds | 30 | 28 | 36 |
| Vispārējā masāža bērniem | 15 | 15 | 14 |
| Fizioterapeits | 11 | 10 | 10 |
|  | | | |

|  |  |  |  |  |  |  |
| --- | --- | --- | --- | --- | --- | --- |
| Pakalpojumu gaidīšanas laiks ir palielinājies profilos, kuros pakalpojumus sniedz viens-divi speciālisti, kuru aizvietošana prombūtnes laikā nebija iespējama vai pakalpojuma sniegšana tika apturēta ar Veselības ministrijas rīkojumu. | | | | | | |
|  | | | | | | |
| **Darbības virziens – nodrošināt efektīvu veselības aprūpes pakalpojumu plānošanu un sniegšanu** | | | | | | |
| **Rezultatīvais rādītājs** | **2019** | | | **2020.plāns** | | **2020.fakts** |
| Vidējā gultu noslodze % | 79,21 | | | 79,8 | | 70,56 |
| Iekārtu, tehnoloģiju noslodze  (% no max slodzes) | X | | | 60 | | Tiek veikta dokumentācijas sakārtošana ar mērķi noteikt iekārtu izmantošanas max noslodzi |
| Izlietoto zāļu, med.ierīču un materiālu izlietojums salīdzinot ar klīniski noteikto (antibiotiku lietošanas samazināšanās īpatsvars), % | **X** | | | -5 | | Tiek veikta uzskaites sakārtošana atbilstoši vadlīnijām |
| Saimnieciskās izmaksas uz 1m2 /uz vienu apkalpoto klientu (vai atsevišķi veidi- ēdināšana, apkope, elektroapgāde utml.)  EUR | 22.05 | | | 22.50 | | 69,4 |
| Virsstundu skaits uz vienu struktūrvienībā strādājošo mēnesī vidēji | 18.5 | | | 17.2 | | 14,8 |
| Rentabilitāte(darba ražīgums) % | -0.9% | | | 0.1% | | 0,5% |
| Izmaksas uz vienu palielinājušās ir palielinājušās, jo ir samazinājies apkalpoto pacientu skaits, bet palielināts ārstniecības personāla atalgojums. | | | | | | |
|  | | | | | | |
| **Darbības virziens - pacientu drošības un veselības aprūpes pakalpojumu kvalitātes nodrošināšana** | | | | | | |
| **Rezultatīvais rādītājs** | | **2019** | **2020.plāns** | | **2020.fakts** | |
| Letalitāte, % | | 3,5 | 3,5 | | 3,9 | |
| Ķirurģiskā letalitāte operācijas dienā, % | | 0 | 0 | | 0 | |
| Atkārtota pacienta stacionēšana 24 un 72 stundu laikā pēc izrakstīšanas (Gadījumu skaits, % no pac. kopskaita) | | 99 – 0,1% | 0,1% | | 0,8% | |
| Agrīnu neplānotu reoperāciju biežums 72 stundu periodā, % | | 0 | **0** | | **0** | |
| Reoperāciju īpatsvars infekcijas dēļ, % | | 0 | **0** | | **0** | |
| Svešķermenis, kas pēc manipulācijas nejauši atstāts ķermeņa dobumā vai operācijas brūcē (Gadījumu skaits) | | 0 | **0** | | **0** | |
| Intrahospitālo infekciju gadījumi (slimnīcā iegūti, gadījumos netiek ieskaitīti pacienti, kuri ievesti ar jau esošu intrahospitālo infekciju), (Gadījumu skaits) | | 0 | **0** | | **0** | |

**2.Finanšu mērķi**

|  |  |  |  |
| --- | --- | --- | --- |
| **Rezultatīvais rādītājs** | **2019** | **2020.plāns** | **2020.fakts** |
| Debitoru summas samazināšana  % | **-12.1%** | **+5%** | **+8.6%** |
| Apgrozījumu līdzekļu uzkrāšana atalgojumam  % no nepieciešamā apjoma | 0% | 2% | 0% |
| Peļņa/zaudējumi | **-121 706** | **13 734** | **73 311** |

Rezultatīvie rādītāji norāda, ka, lai gan 2020.gada COVID-19 pandēmija un ārkārtējā situācija valstī ir ietekmējusi kapitālsabiedrības darbības struktūru pakalpojumu sniegšanā, tomēr finanšu rezultāti būtiski neatšķiras no plānotajiem un liecina par veiksmīgu arī turmāku virzību Stratēģijā nosprausto mērķu sasniegšanai.